Maya Maltha Borup er til daglig bibliotekar på Løvvangen Bibliotek. Det er hun også i denne uge, men hun er ikke at finde mellem alle bøgerne. Hun er nemlig på en vigtig mission. For der er simpelthen ikke nok, der bruger bibliotekerne. - Der er mange, der ikke ved at vi har åbnet igen på Løvvangskolen og mindst ligeså mange, der ikke kender til alle vores tilbud. Så vi besluttede, at nu måtte der drastiske metoder til. Og det var Maya heldigvis frisk på. Nu skal hun ud og sprede det glade budskab om biblioteket og så er hun også forpost i vores indsats for at opdyrke og understøtte læselysten – særligt hos børn, siger Henrik Schou, leder for Lokalbibliotekerne hos Aalborg Bibliotekerne. Derfor drager Maya Maltha Borup rundt hele ugen i Løvvangen i Nørresundby. Bevæbnet med tålmodighed, en lillekuffert og et budskab om mere bibliotek, stemmer Maya dørklokker for at fortælle om alt det et bibliotek har at byde på. -  Den første gang regner vi med, at vi kommer til at lave meget af maden, men derefter satser vi på, at folk mødes og laver mad sammen og at vi træder mere i baggrunden og bare kan arrangører og nyde maden, siger Maya Maltha Borup.
Løvvangen Bibliotek vil gerne have flere besøgende, og der er de nu taget charmetur. Biblioteket er nemlig genåbnet efter af have været lukket - og nu skal borgerne tilbage til bøgerne.